text: [{"text_idx": "#000002", "text": "Eg kom fram a\u0301 hesa hugvekjandi greinina um sma\u0301barnaserfr\u00f8\u00f0ingin, Magdu Gerber, og henna tilgongd til uppaling. Hon hevur ein avstressandi, men samstundis kraftmiklan bo\u00f0skap."}, {"text_idx": "#000004", "text": "Magdu Gerbersa tilgongd til barnauppaling er eins og fyribyrgjandi heiligva\u0301gur, og hon er lekjandi fyri b\u00e6\u00f0i foreldur og barn. Hennara filosofi - grunda\u00f0 a\u0301 hennara psykoanalytisku u\u0301tbu\u0301gving og arbei\u00f0i sum barnavi\u00f0geri - leggur dent a\u0301 at go\u0301\u00f0taka seg sja\u0301lvan, t\u00f8rvin a\u0301 at seta m\u00f8rk, ty\u0301dningin, sum ritual hava, og at vit u\u0301ttrykkja okkara kenslur, hetta at li\u0301vi\u00f0 er sett saman av valum, sum hava avlei\u00f0ingar, og at eingin er eitt offur. Hetta eru kendar meginreglur fyri tey, sum kenna til a\u0301st\u00f8\u00f0i um tey 12 stigini, og hesar hava minst li\u0301ka vi\u0301\u00f0fevnda a\u0301virkan, ta\u0301 i\u00f0 t\u00e6r ver\u00f0a bru\u0301ktar i\u0301 barnauppaling. I\u0301me\u00f0an hennara tilgongd er la\u0301g i\u0301 strongd, einf\u00f8ld og bygd a\u0301 vanligt vit og skil, og vi\u00f0urkennir veruleikan hja\u0301 arbei\u00f0andi mammum, so er endama\u0301li\u00f0 sto\u0301r\u00e6tla\u00f0: sonn (autentisk) b\u00f8rn, sum ver\u00f0a trygg, samhugafull vaksin, sum eiga seg sja\u0301lvan."}, {"text_idx": "#000005", "text": "Me\u00f0an ov mong a\u0301st\u00f8\u00f0i um uppaling leggja dent a\u0301 at fa\u0301a b\u00f8rnini at gera ella vera okkurt meira enn tey annars eru, so heldur Magda, at tess minni vit gera, ju\u0301 betur, og sipar til, at mong foreldur royna ov no\u0301gv. Hon heldur at sma\u0301b\u00f8rn skulu sleppa at rannsaka heimin i\u0301 einum barnatryggum umhv\u00f8rvi vi\u00f0 minst m\u00f8guligari i\u0301blanding fra\u0301 teimum vaksnu, ti\u0301 at \u201cvirksemi, sum barni\u00f0 tekur stig til av s\u00e6r sja\u0301lvum, hevur grundleggjandi ty\u0301dning. Gle\u00f0in av at mennast fra\u0301 rannso\u0301kn til meistran, er sja\u0301lvstyrkjandi, og elur fram eina innaru dri\u0301vmegi eftir at l\u00e6ra.\u201d Men foreldur mugu eisini seta ti\u0301\u00f0 av, har tey heilt einfalt bara eru t\u00f8k, har tey hyggja og lurta uttan at d\u00f8ma, vi\u00f0 fullari mi\u00f0savnan um barni\u00f0. Magda sigur, \u201cvit eru ald upp til alti\u0301\u00f0 at gera okkurt. Men ta\u00f0 er sera troystandi at vita, at foreldri\u00f0 er har, veruliga har, uttan at tann li\u0301tli perso\u0301nurin skal try\u0301stast at gera okkurt fyri at varveita uppmerksemi\u00f0 hja\u0301 foreldrinum."}, {"text_idx": "#000006", "text": "Lyklaor\u00f0i\u00f0 i\u0301 Magdusa or\u00f0feingi, er vir\u00f0ing - fyri foreldrum og teirra t\u00f8rvum, eins v\u00e6l og t\u00f8rvinum hja\u0301 barninum. Sja\u0301lvt ta\u00f0 minsta pinkubarni\u00f0 ver\u00f0ur s\u00e6tt, handfari\u00f0 og tosa\u00f0 vi\u00f0 sum ein hugsandi, kenslulig, luttakandi menniskja, og ver\u00f0ur onganti\u0301\u00f0 umr\u00f8tt i\u0301 tri\u00f0ja perso\u0301ni, um ta\u00f0 hoyrir. \u201cMangt r\u00e6\u00f0uligt er framt i\u0301 navni k\u00e6rleikans\u201d, sigur Magda. \u201cMen einki r\u00e6\u00f0uligt kann ver\u00f0a framt vegna vir\u00f0ing.\u201d"}, {"text_idx": "#000008", "text": "A\u0301\u00f0renn tu\u0301 tekur eitt barn upp, fortel ti\u0301, hvat tu\u0301 fert at gera. Ger ymiskt saman vi\u00f0 barninum. Ikki fyri ella vi\u00f0 barni\u00f0."}, {"text_idx": "#000009", "text": "Lat barni\u00f0 uppliva o\u0301semjur og sja\u0301lvt grei\u00f0a t\u00e6r. Lat barni\u00f0 uppliva pi\u0301nu ella sorg, og sja\u0301lvt velja n\u00e6r ella um ta\u00f0 kemur at fa\u0301a troyst fra\u0301 t\u00e6r."}, {"text_idx": "#000010", "text": "Ver grei\u00f0/ur. Ver erlig/ur. Tvi\u0301lyndi fra\u0301 foreldrum elur fram eitt pla\u0301gandi barn."}, {"text_idx": "#000011", "text": "B\u00f8rn hava bru\u0301k fyri, at vit hava vo\u0301nir til tey. Tey mugu kenna sp\u00e6lireglurnar. Agi (disiplin) er ein i\u0301bygdur partur av eini ro\u0301tfestari, tryggari kenslu. Eitt barn, sum onganti\u0301\u00f0 hevur fingi\u00f0 eitt \u201cnei,\u201d er eitt vanr\u00f8kt barn."}, {"text_idx": "#000012", "text": "Ta\u00f0 er ein missskiljing, at b\u00f8rn mugu vera gla\u00f0 alla ti\u0301\u00f0ina. Solei\u00f0is er li\u0301vi\u00f0 ikki. Um barni\u00f0 l\u00e6rir ta\u00f0 ov seint, so kann li\u0301vi\u00f0 fara at tykjast trupult og ho\u0301ttandi."}, {"text_idx": "#000013", "text": "Ta\u0301 i\u00f0 Magda kom (til USA) u\u0301r Ungarn i\u0301 1957, var einki sum \u00e6t sma\u0301barnaserfr\u00f8\u00f0ingur. Enn i\u0301 dag ver\u00f0ur hetta, at taka s\u00e6r av b\u00f8rnum, hv\u00f8rki mett h\u00f8gt ella v\u00e6l goldi\u00f0, ho\u0301ast vaksandi vi\u00f0urkenning av at grundleggjandi mynstur, sum vit ny\u0301ta restina av li\u0301vinum til at standa okkum i\u0301"}, {"text_idx": "#000015", "text": "Ungarska l\u00e6rarinnan og samtarvsfelagin hja\u0301 Magdu, Dr. Emmi Pikler, sum upprunaliga setti or\u00f0 a\u0301 mong av hesum hugskotum - var kend fyri si\u0301tt arbei\u00f0i vi\u00f0 b\u00f8rnum a\u0301 bu\u0301\u00f0stovnum. A\u0301 v\u00f8ggustovuni, har hon arbeiddi, skapti hon eitt umhv\u00f8rvi, sum eggja\u00f0i b\u00f8rnunum til at r\u00f8kka si\u0301num m\u00f8guleikum fult og heilt. Mangar kanningar hava si\u0301\u00f0ani vi\u0301st, at hesi b\u00f8rnini ikki hava teir veikleikar i\u0301 menningini,sum ofta merkir stovnsliggj\u00f8rd b\u00f8rn - so sum manglandi evni at taka stig til ymiskt, trupult vi\u00f0 at taka lut, og o\u0301perso\u0301nligheit i\u0301 sambandinum vi\u00f0 onnur - men at tey i\u0301sta\u00f0in eru vor\u00f0in heil og v\u00e6l javnviga\u00f0 vaksin."}, {"text_idx": "#000021", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti"}]